ചന്ദ്രനിൽ മനുഷ്യനെ എത്തിക്കാനുള്ള നാസയുടെ പദ്ധതിയിൽ ബഹിരാകാശ പേടകം രൂപകൽപ്പന ചെയ്യുന്നതിന് സഹായിക്കുന്നതിനായി പതിനൊന്ന് കമ്പനികളെ നാസ തിരഞ്ഞെടുത്തിട്ടുണ്ട്. എയ്‌റോജെറ്റ് റോക്കറ്റ്‌ഡൈൻ, ബ്ലൂ ഒറിജിൻ, സ്‌പെയ്‌സ് എക്‌സ്, ബോയിംഗ്, ഡൈനെറ്റിക്‌സ്, ലോക്ക്‌ഹെഡ് മാർട്ടിൻ, മാസ്‌റ്റെൻ സ്‌പെയ്‌സ് സിസ്റ്റംസ്, നോർത്രോപ് ഗ്രമ്മാൻ ഇന്നൊവേഷൻ സിസ്റ്റംസ്, ഓർബിറ്റ് ബിയോണ്ട്, സിയെറ നെവാഡ കോർപ്പറേഷൻ, എസ്.എസ്.എൽ എന്നിവയാണ് നാസയുടെ പട്ടികയിലുള്ള ഈ കമ്പനികൾ. 

2020 ഓടെ കമ്പനികൾ ദൗത്യത്തിന് ആവശ്യമായ വിവിധ ഘകടങ്ങളുടെ രൂപകൽപ്പന ആരംഭിക്കും. ആർട്ടെമിസ് ദൗത്യത്തിന്റെ ഭാഗമായി നാസ ഡീപ് സ്പേസ് ഗേയ്റ്റ്‌വേ എന്ന പേരിൽ ബഹിരാകാശനിലയം സ്ഥാപിക്കും. ചന്ദ്രനിലേക്ക് പോകുന്ന യാത്രികരുടെ ഇടത്താവളമായിരിക്കും ഗേറ്റ്‌വേ. അധികം വൈകാതെ ബഹിരാകാശ നിലയത്തിന്റെ നിർമ്മാണം ആരംഭിക്കും. പൂർത്തിയായാലുടൻ ഇത് ചന്ദ്രന്റെ ഭ്രമണപഥത്തിലേക്ക് വിക്ഷേപിക്കും. ആർട്ടെമിസ് ദൗത്യത്തിന് ആവശ്യമായ മൂന്ന് വ്യത്യസ്ത ഘടകങ്ങൾ രൂപകൽപ്പനയാണ് കമ്പനികളെ ഏൽപ്പിച്ചിരിക്കുന്നത്. ഡീപ് സ്പേസ് ഗേയ്റ്റ്‌വേയിൽ നിന്ന് യാത്രികരെ ചന്ദ്രന്റെ താഴ്ന്ന ഭ്രമണപഥത്തിലേക്കും തിരിച്ചും എത്തിക്കുന്ന ട്രാൻസ്ഫർ എലമെന്റ്, ചന്ദ്രന്റെ ഉപരിതലത്തിലേക്കും തിരിച്ചും എത്തിക്കുന്ന ഡിസന്റ്- അസന്റ് എലമെന്റുകൾ എന്നിവ നിർമ്മിക്കാനാണ് കമ്പനികളെ നിയമിച്ചിട്ടുള്ളത്. ഏകദേശം 45 മില്യൺ ഡോളർ നാസ കമ്പനികൾക്ക് നൽകും. ഇതിന്റെ 20 ശതമാനം വീതം കമ്പനികളും നിക്ഷേപിക്കേണ്ടിവരും. ഇതുവഴി പൊതുപ്പണത്തിന്റെ ഉപയോഗം കുറയ്ക്കാനും ലക്ഷ്യമിടുന്നു.

അനുബന്ധ പ്രവർത്തനങ്ങൾ
പേരിന് പിന്നിൽ
ഇതും കാണുക
ലക്ഷ്യം